wickkiey/tamil-wikipedia-markdown huggingface dataset:
# வார்ப்புரு:Series overview/doc



## Usage
The purpose of this template is to easily add a series overview table (as per WP:TVOVERVIEW) for television series' that require it, in either a simple format (i.e. just episodes and dates) or with extra information (e.g. networks, ratings, etc).  

## Syntax and examples
### Basic example

<pre></pre>  

### Alternate link text with caption and raw link text

<pre></pre>  

### Series/Season & "dd mmm yyyy" dates
The top- cell displays either Series or Season, determined if the parameter of the first template is set. If it is included (<code>|df=y</code>), the cell will display Series, otherwise the cell will display Season. This can be overridden by setting either or to custom text.  

<pre></pre>  

### Split season

<pre></pre>  

*And with the <code>|episodes</code> parameter set to "hide".*  

### Specials

<pre></pre>  

*And with the <code>|episodes</code> parameter removed and the link text changed.*  

### Special first, followed by season one

<pre></pre>  

### Extra information

<pre></pre>  

### Multiple networks

<pre></pre>  

### Auxiliary columns

<pre></pre>  

### Released

<pre></pre>  

*End dates omitted with the <code>|allreleased</code> parameter set.*  

### Multi-series franchise

<pre></pre>  

## Parameters

**Key for alternate rows:**  

<small> = Parameter available for split seasons as {parameter}* and {parameter}*{A-Z}</small>  

<small> = Parameter available for split seasons only as {parameter}*{A-Z}</small>  

<small> = Parameter available for specials as {parameter}*S or {parameter}*S{A-Z}</small>  

| Optional |
| --- |
<nowiki />* indicates any number that is a positive integer, starting from one for regular/split seasons, and zero for specials.  

<includeonly></includeonly>
# ஃபாஸ்ல் லோஹானி

**ஃபாஸ்ல் லோஹானி** (Fazle Lohani) (12 மார்ச் 1929 - 30 அக்டோபர் 1985) ஒரு வங்களாதேச பத்திரிகையாளர், தொலைக்காட்சி தொகுப்பாளர், பாடலாசிரியர் மற்றும் திரைப்படத் தயாரிப்பாளர் ஆவார். 1977 முதல் 1985 வரை வங்களாதேச தொலைக்காட்சியில் ஒளிபரப்பப்பட்ட ஜோடி கிச்சு மோன் நா கோரென் (Jodi Kichu Mone Na Koren) என்ற பிரபல வங்காள மொழி தொலைக்காட்சி நிகழ்ச்சியால் அவர் மிகவும் பிரபலமானவர்.  

## ஆரம்ப கால வாழ்க்கை
லோகானி பிரித்தானிய இந்தியாவின் அப்போதைய வங்காளதேசத்தில் சிராஜ்கஞ்ச் மாவட்டத்தில் உள்ள கவுலியா கிராமத்தில் பிறந்தார். இவரது சகோதரர் ஃபதே லோகானியும் ஒரு குறிப்பிடத்தக்க தொலைக்காட்சி பிரபலம் ஆவார். இவரது சகோதரி ஹுஸ்னா பானு கானம் ஒரு கல்வியாளர் மற்றும் நஸ்ருல் சங்கீத் பாடகர் ஆவார்.  

## தொழில்
# குட்டிக் கடற்கன்னி



**குட்டிக் கடற்கன்னி** (*The Little Mermaid*, டேனிய மொழி: *Den lille havfrue*) என்பது டேனிஷ் எழுத்தாளர் ஹான்ஸ் கிறிஸ்டியன் ஆண்டர்சன் எழுதிய கதையாகும். இந்தக் கதை ஒரு இளம் கடற்கன்னியினைப்‌ பற்றியதாகும். குழந்தைகளுக்கான விசித்திரக் கதைகளின் தொகுப்பின் ஒரு பகுதியாக இந்த கதை முதன்முதலில் 1837 இல் வெளியிடப்பட்டது.  

## கதை சுருக்கம்
ஒரு இளம் கடற்கன்னி கடலில் மேற்பரப்பிற்குள் உலாவும் போது இளவரசன் ஒருவனைக் கண்டு காதல் கொள்கிறாள். அவனுக்காக மனித உருவம் பெற முயற்சி செய்து வெற்றி காண்கிறாள்.  

## நினைவுச்சிலை

இந்தக் கதையின் நினைவாக கோப்பென்ஹேகன் துறைமுகத்தில் பாறையின் மீது கடற்கன்னி அமர்ந்திருப்பது போன்ற சிலை அமைக்கப்பட்டிருக்கிறது.  

## வெளியீடு
"தி லிட்டில் மெர்மெய்ட்" கதை 1836 இல் எழுதப்பட்டது. ஏப்ரல் 7, 1837 அன்று டென்மார்க்கின் கோபனாவன் எனுமிடத்தில் சி. ஏ. ரீட்ஸல் என்பவரால் பேரி டெயில்ஸ் டோல்ட் பார் சில்ரலன் (Fairy Tales Told for Children) புத்தகத்தின் முதல் தொகுப்பில் வெளியிடப்பட்டது.  

## ஆதாரங்கள்
# ஷஹேதா முஸ்தாஃபிஸ்

**ஷஹேதா முஸ்தாஃபிஸ்** (Shaheda Mustafiz) பங்களாதேசத்தின் முதல் பெண் மென்பொருள் கட்டமைப்பாளர்.  

## வாழ்க்கைக் குறிப்பு

ஷஹேதா முஸ்தாஃபிஸ் பொருளாதாரம் படித்த மாணவி.  

பொருளாதாரத்தில் தனது படிப்பை முடித்த பின்னர், அமெரிக்காவின் என்.சி.ஆர் நிறுவனத்தில் மென்பொருள் கட்டமைப்பு குறித்த பயிற்சி பெற்றார்.  

அவர் 1976 ஆம் ஆண்டில் நிறுவனத்தின் பங்களாதேச கிளையில் கணிணி அமைப்பு மேலாளராக ஆனார்.  
அவர் லீட்ஸ் என்ற நிறுவனத்திலும் பணியாற்றியுள்ளார்.  
அவர் 1998 இல் ப்ரோபிடி சிஸ்டம்ஸ் லிமிடெட் நிர்வாக இயக்குனராகிவிட்டார்.  

கனடாவின் 20-20 டெக்னாலஜிஸ் இன்கார்பரேட்டட் நிறுவனத்தின் பங்களாதேஷ் கிளையின் நிர்வாக இயக்குநராகவும், அமெரிக்காவின் இ-டெக்லொஜிக்ஸ் இன்கார்பரேட்டட் நிறுவனத்தின் பங்களாதேச கிளையின் நிர்வாக துணைத் தலைவராகவும் பணியாற்றியுள்ளார்.  
தவிர, அவர் பெண்கள் மற்றும் குழந்தைகளுக்காக கணினி பயிற்சி நிறுவனத்தை நடத்தி வருகிறார், மேலும் அவரது அடுத்த தலைமுறையின் மென்பொருள் நிறுவனத்தின் ஆலோசகராகவும் பணிபுரிகிறார்.
# காங்கிரசு சனநாயகப் பேரவை


**காங்கிரசு சனநாயகப் பேரவை** (*Congress Jananayaka Peravai*, ஆங்கிலம்:*Congress Democratic Front*) இந்தியாவின், தமிழ்நாட்டில் செயல்பட்ட ஒரு அரசியல் கட்சியாகும். இக்கட்சியை ப. சிதம்பரம் 2001 ஆம் ஆண்டு நிறுவினார். 1996 ஆம் ஆண்டு நடந்த சட்டமன்றத் தேர்தலில், அதிமுக - காங்கிரசு கூட்டணியை எதிர்த்து, தமிழ்நாடு மாநில காங்கிரசு தலைவர்களான ஜி. கே. மூப்பனார் அவரது நண்பர் ப. சிதம்பரம் ஆகியோர் இணைந்து தமிழ் மாநில காங்கிரசு என்ற கட்சியை உருவாக்கினார்கள். பின்பு அவ்வாண்டு நடந்த தமிழக சட்டமன்ற தேர்தலில் திமுகவுடன் தமாகா கூட்டணி ஆதரவுடன் பெரும்பாலான இடங்களில் வெற்றி பெற்றது. ஆனால் அடுத்து நடந்த 2001 ஆம் ஆண்டு சட்டமன்றத் தேர்தலில், தமிழ் மாநில காங்கிரசு - அதிமுகவுடன் கூட்டணி வைத்து கொண்டதால், அதிலிருந்து விலகிய முன்னாள் மத்திய நிதியமைச்சர் ப. சிதம்பரம், **தமாகா சனநாயக பேரவை** என்ற கட்சியை 2001 ஆம் ஆண்டு தொடங்கினார். பின் அவ்வாண்டு நடைபெற்ற சட்டமன்றத் தேர்தலில் எதிர்கட்சியான திமுக அங்கம் வகித்திருந்த பாரதிய ஜனதா கட்சியின் தலைமையிலான தேஜகூ கூட்டணியில் இடம் பெற்று இருந்தது. மூப்பனாரின் மறைவுக்குப் பின் காங்கிரஸ் ஜனநாயக பேரவை என பெயர் மாற்றப்பட்டது.  

2004 ஆம் ஆண்டு நடந்த மக்களவைத் தேர்தலில், ப. சிதம்பரம், சிவகங்கை தொகுதியிலிருந்து, இந்திய தேசிய காங்கிரசு வேட்பாளராக போட்டியிட்டு, 4,00,393 வாக்குகள் (60,01%) பெற்று வெற்றி பெற்றார்.  

நவம்பர் 25, 2004 அன்று இக்கட்சியானது, இந்திய தேசிய காங்கிரசுடன் இணைந்தது. இந்த இணைப்பு குறித்த விவாதங்கள், நீண்ட காலமாக நடந்தன. ஆனால் இந்த இணைப்பை, தமிழக காங்கிரசு தலைமையால் எதிர்க்கப்பட்டது. இறுதியில் இந்த இணைப்பு தேசிய காங்கிரசு தலைமையால் நிகழ்த்தப்பட்டது.
# கரடி கதைகள்



**கரடி கதைகள் (Karadi Tales),** என்பது இந்தியாவின் சென்னையை தளமாகக் கொண்ட ஒரு சுயாதீனமான குழந்தைகள் விரும்பும் நூல்களை வெளியிடும் ஒரு பதிப்பகத்தின் பெயராகும். இது முதன்மையாக பட புத்தகங்கள் மற்றும் ஒலி புத்தகங்களில் கவனம் செலுத்துகிறது. குழந்தைகள் வெளியீட்டு உலகில் இந்திய கலாச்சாரத்திற்கான ஒரு இடத்தை உருவாக்கும் நோக்கத்துடன் இது 1996 இல் தொடங்கப்பட்டது. எழுத்தாளர்கள், கல்வியாளர்கள் மற்றும் இசைக்கலைஞர்கள் ஆகியோர் ஒரு குழுவாகச் செயல்பட்டு இதனை உருவாக்கினார்கள். இது, அறிமுகப்படுத்தப்பட்டதிலிருந்து, கரடி கதைகள் தலைப்புகள் தொடர்ந்து இந்தியாவில் அதிகம் விற்பனையாகும் வெளியீடுகளில் ஒன்றாக உள்ளது. பல தலைப்புகள் 100,000 க்கும் மேற்பட்ட பிரதிகள் விற்றுள்ளன. பெரும்பாலான தலைப்புகள் 20,000 பிரதிகள் கடந்துவிட்டன. ஒலி புத்தகங்கள், பிரபலங்களின் பட்டியலால் விவரிக்கப்பட்டு, பாரம்பரிய இந்திய ராகங்களில் அமைக்கப்பட்டன. இவை பயிற்சி பெற்ற இசைக்கலைஞர்களால் நிகழ்த்தப்படுகின்றன.  

2010 இல், கரடி பாதை கல்வி நிறுவனம் நிறுவப்பட்டது. இது கரடி கதைகளின் ஒரு பகுதியாக செயல்படுகிறது.  

## கருத்து
ஒரு கரடி, அதன் வாழ்க்கையிலிருந்து கதைகளைச் சொல்வது போல இதன் உள்ளடக்கங்கள் இருக்கின்றது.  

கரடி ஒலி புத்தகத்தில், கரடியின் முதல் குரலாக, பாராட்டப்பட்ட இந்திய நடிகர் நசீருதீன் ஷா அவர்களால் மேற்கொள்ளப்பட்டது.  

## தொடர்கள்

### பட புத்தகங்கள்
குழந்தைகளுக்கான கரடி கதைகள் பட புத்தகங்கள், பாலினம், சுற்றுச்சூழல் பற்றிய கதைகள், விலங்குகளின் கதைகள், இந்திய நாட்டுப்புறக் கதைகள், கருணை பற்றிய கதைகள் மற்றும் எண்ணுதல், வண்ணங்கள் மற்றும் வடிவங்கள் பற்றிய கருத்து புத்தகங்கள் போன்ற பல்வேறு தலைப்புகளை உள்ளடக்கியது.  

திறமையான எழுத்தாளர்களால் எழுதப்பட்ட இக்கதைகள், வார்லி, கோண்ட் மற்றும் மதுபானி போன்ற இந்திய நாட்டுப்புற கலைகள் உட்பட பல்வேறு பாணிகளில் வண்ணமயமான எடுத்துக்காட்டுகளைக் கொண்டுள்ளது.  

#### நாட்டுப்புற கதைகள்
இந்தத் தொடரில் இந்தியாவின் பல்வேறு பகுதிகளிலிருந்தும் நாட்டுப்புறக் கதைகள் இடம்பெற்றுள்ளன. பிராந்தியத்தின் விளக்கப்படங்கள் மற்றும் இசை பிரதிநிதிகளுடன், இந்த கதைகள் இந்தியாவின் பல்வேறு பகுதிகளின் முழுமையான கலாச்சார அனுபவத்தை உருவாக்குகின்றன. ராஜஸ்தான், தமிழ்நாடு, மேற்கு வங்காளம் மற்றும் பீகார் ஆகிய நாடுகளிலிருந்து இந்தத் தொடரின் ஆரம்ப நான்கு நாட்டுப்புறக் கதைகள் உஷா உதுப் அவர்களால் விவரிக்கப் பட்டன. இந்த நிறுவனத்தின், சூத்திரதாரர் மற்றும் கதைசொல்லி களம், தற்போது நந்திதா தாஸால் கையகப்படுத்தப்பட்டுள்ளது.  

### ஒலி புத்தகங்கள்

#### கரடி கதைகள் புராணம்
கரடி கதைகள், தெய்வங்கள் மற்றும் அரக்கர்கள், மன்னர்கள் மற்றும் இராணிகளின் உலகத்தை உயிர்ப்பிக்கிறது. இந்திய புராணங்களின் கதைகள், விருது வென்ற மற்றும் புகழ்பெற்ற திரைப்பட, நாடக ஆளுமை கிரிஷ் கர்னாட், என்பவரால் ஒன்றாக பிணைக்கப்பட்டுள்ளது. இதில், இவர், கரடி மற்றும் சூத்திரதார் வேடத்தில் நடித்துள்ளார். திரைக்கதை, பாடல் மற்றும் இயக்கம் சோபா விஸ்வநாத் செய்துள்ளார். குழந்தைகளை கலையுடன் தொடர்புகொள்வதற்காக தோட்டா தரணி தனது தனித்துவமான பாணியைச் செய்துள்ளார். கலையைப் போலவே, இசையும் குழந்தைத்தனமான பாடல்கள் வடிவமைப்பிலிருந்து விலகி இந்திய அழகியலை ஒருங்கிணைக்கிறது. பாராட்டப்பட்ட குழுவாக விளங்கும், 'திரி பிரதர்ஸ் & எ வயலின்' குழு, ஒலி புத்தகங்களுக்கான பாடல்களையும் பின்னணி இசையையும் உருவாக்கியுள்ளது.  

## மொழிபெயர்ப்பு உரிமைகள்
கரடி கதைகள் பட புத்தகங்கள் உலகெங்கிலும் மொழிபெயர்ப்பு உரிமைகளை விற்றுள்ளன, தாய்லாந்து, சீனா, பஹாசா, ஜெர்மன், பிரஞ்சு, ஜப்பான், போர்த்துகீசியம், இத்தாலியன், நேபாளி மற்றும் எசுபானிஷ் மொழிகளில் பதிப்புகள் உள்ளன.
# எகிப்தின் முப்பதாம் வம்சம்


**எகிப்தின் முப்பதாம் வம்சம்** (**Thirtieth Dynasty of Egypt** - **Dynasty XXX**) (ஆட்சிக் காலம்:கிமு 380 - கிமு 343) பிந்தைய கால எகிப்திய இராச்சியத்தை ஆண்ட ஐந்தாம் வம்சமும், எகிப்திய மக்களின் இறுதி வம்சமும் ஆகும். இவ்வம்சத்தினர் எகிப்தை கிமு 380 முதல் 343 முடிய 43 ஆண்டுகள் ஆண்டனர். கிமு 380-இல் இருபத்தி ஒன்பதாம் வம்ச பார்வோன் இரண்டாம் நெபரிடீசை வீழ்த்தி எகிப்தில் முப்பதாம் வம்சத்தை நிறுவியவர் **முதலாம் நெக்தனெபோ** ஆவார். கிமு 343-இல் பாரசீகத்தின் அகாமனிசியப் பேரரசர் மூன்றாம் அர்தசெராக்சஸ், எகிப்தின் முப்பதாம் வம்சத்தினரை வென்று, பண்டைய எகிப்தை பாரசீகத்துடன் இணைத்து கொண்டார். அது முதல் எகிப்து பாரசீகத்தின் ஒரு மாகாணமாக விளங்கியது. எகிபதை ஆண்ட பார்சீகப் பேரரசர்களை எகிப்தின் முப்பத்தி ஒன்றாம் வம்சத்தவர்கள் என வரலாற்று அறிஞர்கள் கூறுகின்றனர்.  

## வரலாறு
களின் மம்மியின் முகமூடி]]  

### எகிப்தின் முப்பதாம் வம்ச பார்வோன்கள்
1. முதலாம் நெக்தனெபோ - கிமு 380-362
1. தியோஸ் - கிமு 362 - 360
1. இரண்டாம் நெக்தனெபோ - கிமு 360- 343

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை
- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641

## இதனையும் காண்க
- பெலுசியம் சண்டை (கிமு 343)
# எகிப்தின் பதிமூன்றாம் வம்சம்



**எகிப்தின் பதிமூன்றாம் வம்சம்** (**Thirteenth Dynasty of Egypt** - **Dynasty XIII**) மத்தியகால எகிப்திய இராச்சியத்தை எகிப்தின் பதிமூன்றாம் வம்சத்தவர்கள் கிமு 1803 முதல் கிமு 1649 முடிய 154 ஆண்டுகள் ஆண்டனர். இவர்களது தலைநகரம் ஹெலியோபோலிஸ் மற்றும் இட்ஜ்தாவி ஆகும். இவ்வம்ச ஆட்சியின் முடிவில் எகிப்தின் மத்தியகால இராச்சியம் முடிவுற்று, எகிப்தின் இரண்டாம் இடைநிலைக் காலம் துவங்கியது.  

மத்தியகால எகிப்திய இராச்சியத்தை ஆண்ட பதினொன்றாம் வம்சம், பனிரெண்டாம் வம்சம் மற்றும் பதிநான்காம் வம்சத்தவர்களுடன் பதிமூன்றாம் வம்சத்தவர்கள் தொடர்புடையவர்கள் ஆவார்.  

## 13-ஆம் வம்ச பார்வோன்கள்
1. முதலாம் சேகெம்கரே குதாவி
1. சோன்பெப்
1. நெரிகரே
1. ஐந்தாம் சேகெம்கரே
1. அமேனி கிமௌ
1. ஹோடேபிரே
1. துபினி
1. ஆறாம் அமெனெம்ஹேத்
1. செமென்கரே நெபுனி
1. செஹெடெபிரே செவேசேக்தாவி
1. முதலாம் செவத்ஜகரே
1. இரண்டாம் கான்கரே சோபெகோடெப்
1. ரென்செனெப் அமென்ம்ஹத்
1. அவ்விபிரே ஹோர்
1. சேக்கம்ரெகுதாவி
1. ஜெத்கேபரே
1. ஏழாம் ஜெத்கேபரே
1. குத்தாவிரே வேகப்
1. யுசர்கரே கென்ட்ஜெர்
1. இமிரேமெஷ்ஷா
1. செஹெடெப்கரே இன்டெப்
1. சேத் மெரிப்பிரே
1. மூன்றாம் சோபெகோடெப்
1. முதலாம் நெபர்ஹோடெப்
1. சிகாத்தோர்
1. நான்காம் சோபெகோடெப்
1. ஐந்தாம் சோபெகோடெப்
1. ஆறாம் சோபெகோடெப்
1. வஹிபிரே இபிஔ
1. மெர்னெபெரிரி ஆய்

## இதனையும் காண்க
- பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# தர்சனா ஜாவேரி


நான்கு *ஜாவேரி சகோதரிகளில்* இளையவரான **தர்சனா ஜாவேரி** (**Darshana Jhaveri** ) (பிறப்பு: 1940), இந்திய பாரம்பரிய நடன வடிவமான மணிப்பூரி நடனத்தின் முன்னணி நிபுணராவார். இவர் குரு பிபின் சிங்கின் சீடர் ஆவார். மேலும் 1958 ஆம் ஆண்டிலிருந்து தனது சகோதரிகளுடன் மேடையில் நிகழ்ச்சியைத் தொடங்கினார். இந்தியாவில் மணிப்பூரி நடனத்தை பிரபலப்படுத்திய 1972 ஆம் ஆண்டில் *மணிப்பூரி நர்தனாலயாவின்* நிறுவனர்களில் ஒருவரான இவர், தற்போது மும்பை, கொல்கத்தா மற்றும் இம்பால் ஆகிய மையங்களுடன் மையமாக உள்ளார்.  

## ஆரம்பகால வாழ்க்கை மற்றும் பயிற்சி
ஜாவேரி மும்பையில் ஒரு குசராத்தி குடும்பத்தில் பிறந்து வளர்ந்தார். தனது ஆறு வயதில், தனது மூத்த சகோதரிகளான நயனா மற்றும் ரஞ்சனா ஆகியோரின் நடனங்களைப் பார்த்து வளர்ந்தார். பின்னர், இவர் குரு பிபின் சிங்கிடமிருந்து மணிப்பூரி நடனத்தைக் கற்றுக் கொண்டார். விரைவில், இவரும் தனது சகோதரி சுவர்னாவுடன் சேர்ந்து நடன வடிவத்தைக் கற்கத் தொடங்கினார். பின்னர், அவர் பாரம்பரிய இராசலீலா நடனங்களை சேத்ரிதோம்பி தேவியிடமிருந்தும், நேதா பங் குரு மெய்டி டோம்பா சிங்கிடமிருந்தும், பாரம்பரிய மைபி ஜாகோய் குமார் மைபியிடமிருந்தும் கற்றுக்கொண்டார்.  

## தொழில்
1950களில், *ஜாவேரி சகோதரிகள்* நயனா, ரஞ்சனா, சுவர்னா, தர்சனா இந்தியாவிலும் வெளிநாட்டிலும் மேடையில் ஒன்றாக நிகழ்ச்சி நடத்தத் தொடங்கியிருந்தனர். 1956ஆம் ஆண்டில், இம்பாலின் அரச அரண்மனைக்குள் கோவிந்த்ஜி கோவிலில் தங்கள் நடனங்களை நிகழ்த்திய முதல் மணிப்பூரி அல்லாதவர்கள் இவர்களேயாவர். இறுதியில், சகோதரிகள் 1972ஆம் ஆண்டில் மும்பை, கொல்கத்தா மற்றும் இம்பால் ஆகிய *இடங்களில்* தங்கள் குரு மற்றும் கலாவதி தேவியுடன் மணிப்பூரி நர்தனாலயாவை நிறுவினர். காலப்போக்கில் இவர்களின் பெயர் மணிப்பூரி நடனத்திற்கு ஒத்ததாக மாறியது. பல ஆண்டுகளாக, தர்சனா நடனத்தைப் பற்றி பல புத்தகங்களையும் கட்டுரைகளையும் வெளியிட்டுள்ளதுடன், தனது குருவுக்கு தனது வாழ்நாளில், கற்பித்தல், ஆராய்ச்சி மற்றும் நடனக் கலை ஆகியவற்றில் உதவி செய்துள்ளார்.  

ஒரு பிரபல நடன விமர்சகரான சுனில் கோத்தாரி என்பவர் 2008ஆம் ஆண்டு எழுதிய கட்டுரையில், "மணிப்பூரி நடனத்தின் கோயில் பாரம்பரியத்தை நகரங்களுக்கு கொண்டு வருவதற்கு இவர்கள் பொறுப்பு" என்று எழுதினார். இரண்டு தசாப்தங்களுக்கு முன்னர் நயனா இறந்துவிட்டார் என்றும், சுவர்னா உடல்நிலை சரியில்லாமல் இருந்ததால், ரஞ்சனாவும் தர்சனாவும் தனது நடன குழுவுடன் தொடர்ந்து நிகழ்ச்சிகளை நிகழ்த்தியும், மணிப்பூரி நடனத்தை கற்பித்தும் வருகிறார்கள் என்றும் அந்தக் கட்டுரையில் குறிப்பிடப்பட்டுள்ளது.  

கடந்த 50 ஆண்டுகளாக இவர் இந்தியா மற்றும் வெளிநாடுகளில் தனிப்பட்ட முறையில் மற்றும் அரசாங்க கலாச்சார பிரதிநிதிகளின் கீழ் விரிவாக சுற்றுப்பயணம் செய்துள்ளார். மணிப்பூரி நர்தனாலயா (மும்பை, கொல்கத்தா மற்றும் மணிப்பூர்) தவிர, பாட்கண்டே சங்கத் வித்யாபீடம் (லக்னோ), பாரதிய நிருத்ய கலா மந்திர் (பாட்னா), பனஸ்தாலி வித்யாபீடம் (ராஜஸ்தான்) போன்றவற்றிலும் தனது பங்களிப்பை அளித்துள்ளார்.  
## விருதுகள் மற்றும் கௌரவங்கள்
இந்தியாவின் நடனம், இசை மற்றும் நாடகத்திற்கான தேசிய அகாடமியான சங்கீத நாடகக அகாதமி 1996ஆம் ஆண்டில் சங்கீத நாடக அகாதமி விருதை தர்சனா ஜாவேரிக்கு வழங்கியது. மணிப்புரி நடனத்தில் இவரது பங்களிப்பிற்காக இந்திய அரசு 2002இல் இவருக்கு பத்மசிறீ விருதினை வழங்கி கௌரவித்தது. இவருக்கு 2018இல் காளிதாஸ் சம்மன் விருதும் வழங்கப்பட்டது.
# எகிப்தின் பதிநான்காம் வம்சம்



**எகிப்தின் பதிநான்காம் வம்சம்** (**Fourteenth Dynasty of Egypt**) ஆட்சிக் காலம்:கிமு 1725 - 1650) எகிப்தின் மத்தியகால இராச்சிய (கிமு 2055 – கிமு 1650) காலத்தின் போது வடக்கு எகிப்தை, கிமு 1725 முதல் கிமு 1650 முடிய 75 ஆண்டுகள் ஆண்ட, எகிப்தியர் அல்லாத பதினான்காம் வம்சத்தினர் ஆவர்.  

இப்பதிநான்காம் வம்சத்தினர் மெசொப்பொத்தேமியாவில் வாழ்ந்த அமோரிட்டு மக்கள் ஆவார். இவர் கீழ் எகிப்தை கைப்பற்றி ஆவரிஸ் நகரத்தை தலைநகராகக் கொண்டனர். இவ்வம்ச ஆட்சிக் காலத்தில், மேல் எகிப்தின் மெம்பிஸ் நகரத்தை தலைநக்ராகக் கொண்டு பதிமூன்றாம் வம்சத்தினர் ஆட்சி செய்தனர். இவ்வம்ச ஆட்சியின் முடிவில் எகிப்தின் இரண்டாம் இடைநிலைக் காலம் துவங்கியது.  

நைல் நதி வடிநிலத்தில் எகிப்தின் பதிநான்காம் வம்ச ஆட்சியாளர்களின் இராச்சியத்தின் வரைபடம் (காவி நிறத்தில்)]]  

## பண்டைய எகிப்திய வம்சங்கள்
- பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# ஆவரிஸ்



**ஆவரிஸ்** (**Avaris**) தற்கால எகிப்தின் கீழ் எகிப்து (வடக்கு எகிப்து) பிரதேசத்தில் பாயும் நைல் நதி வடிநிலப் பரப்பின் கிழக்கில் அமைந்த பண்டைய நகரம் ஆகும். பண்டைய எகிப்தின் வடக்கு பிரதேசத்தை ஆண்ட பதினைந்தாம் வம்சத்தவர்களான ஐக்சோஸ் மக்களின் தலைநகரமாகவும், வணிக மையமாகவும் ஆவரிஸ் நகரம் விளங்கியது.  

கிமு 1550-இல் 17-ஆம் வம்சத்தின் இறுதிப் பார்வோன் முதலாம் அக்மோஸ் கீழ் எகிப்தின் பிலிஸ்தியர்களையும், கானானியர்களையும் வென்று மேல் எகிப்தையும் கீழ் எகிப்தையும் ஒன்றிணைத்தார். 17-ஆம் வம்சத்தவர்கள் தீபை நகரத்தை தலைநக்ரமாகக் கொண்டதால் ஆவரிஸ் நகரம் கைவிடப்பட்டது. இதனால் காலப்போக்கில் இந்நகரம் பாழ்பட்டு போனது. ஆவரிஸ் நகரம் கல்லறைகளுக்கான இடமானது. ஆவரிஸ் நகரம் அருகே 19-ஆம் வம்ச பார்வோன் இரண்டாம் ராமேசஸ் (கிமு 1279 – 1213), பாழ்பட்ட ஆவரிஸ் நகரம் அருகே பை-ராமேசஸ் எனும் புதிய நகரத்தை நிறுவி தன தலைநகரத்தை தீபையிலிருந்து பை-ராமசேசுக்கு மாற்றினார்.  
## இதனையும் காண்க
- பண்டைய எகிப்திய அரசமரபுகள்
- எகிப்தின் வரலாறு
# நவ நாளந்தா மகாவிகாரா


**நவ நாளந்தா மகாவிகாரா** *(Nava Nalanda Mahavihara)* பல்கலைக்கழகம் இந்தியாவின் பீகார் மாநிலத்திலுள்ள நாளந்தா மாவட்டத்தில் அமைந்துள்ளது. நாளந்தாவின் பண்டையகால கல்விமுறையைக் புதுப்பிக்கும் நோக்கத்தில் 1951 ஆம் ஆண்டு இராசேந்திர பிரசாத் அவர்களால் இப்பல்கலைக் கழகம் நிறுவப்பட்டது. நவ நாளந்தா பல்கலைக்கழகம் 2006 ஆம் ஆண்டில் ஒரு நிகர்நிலைப் பல்கலைக்கழகமாக தரம் உயர்த்தப்பட்டது .  

பாளி மொழியில் ஒர் உயர் கல்வி மையம் அமைய வேண்டும் என்ற நோக்கத்துடன் நவ நாளந்தா மகாவிகாரா பல்கலைக்கழகம் உருவாக்கப்பட்டது. மாகாவீராவின் பௌத்த சமயக் கோட்பாடுகளை வளர்க்கவும், பண்டைய நாளந்தா பல்கலைக்கழகத்தின் தொடர்ச்சியாக செயல்பட வேண்டுமெனவும் இப்பல்கலைக்கழகம் நிறுவப்பட்டது.  
தொடக்கத்தில் இக் கல்வி நிறுவனம் மாணவர்கள் தங்கி பயிலும் ஓர் உண்டு உறைவிட விடுதியாகவே செயல்பட்டு வந்தது. குறைந்த எண்ணிக்கையிலான இந்திய மற்றும் வெளிநாட்டு மாணவர்கள் இங்கு கல்வி பயின்றனர். பிறகு 2006 ஆம் ஆண்டில் இந்திய பல்கலைக்கழக மானியக் குழுவால் இப் பல்கலைக்கழகத்திற்கு நிகர்நிலைப் பல்கலைக்கழகம் என்ற தரம் வழங்கப்பட்டது .  

மகாவிகாராவின் தற்போதைய பல்கலைக்கழக வளாகம் பாட்னா பெருநகரத்திலிருந்து 100 கி.மீ தூரத்தில் உள்ளது. வரலாற்றுச் சிறப்புமிக்க ஏரியான இந்திரபுசுகரணி ஏரியின் தென் கரையில் பல்கலைக்கழகம் அமைந்துள்ளது. வடக்கு கரைக்கு அருகில் பழங்கால நாளந்தா பல்கலைக்கழகத்தின் இடிபாடுகள் உள்ளன. நவ நாளந்தா மகாவிகாரா 1951 ஆம் ஆண்டு நிறுவப்பட்டது. அதே வேளையில் நாளந்தா பல்கலைக்கழகம் 2014 ஆம் ஆண்டு தொடங்கப்பட்டது.
# சிலா மேத்தா


**சிலா மேத்தா (Shila Mehta)** ஒரு இந்திய பாரம்பரிய நடன கலைஞரும், நடன இயக்குநரும், நடன ஆசிரியரும் மற்றும் இசையமைப்பாளரும் ஆவார். தனது துறையில் 35 ஆண்டுகளுக்கும் மேலான அனுபவமுள்ள கலைஞர் ஆவார். இவரது பின்னணி வட இந்திய வடிவமான கதக்கில் உறுதியாக வேரூன்றியுள்ளது. இது இந்தியா, வட அமெரிக்கா, ஆஸ்திரேலியா மற்றும் ஐரோப்பா உள்ளிட்ட சுற்றுப்பயணங்கள் உட்பட உலகெங்கிலும் உள்ள பார்வையாளர்களிடம் எடுத்துச் சென்றுள்ளது. மேத்தா இந்தியாவின் மும்பையிலுள்ள "நூபுர் ஜங்கர் நிகழ்த்து கலைகள் ஆராய்ச்சி மையம்" என்ற நடன நிறுவனத்தின் நிறுவனராவார். இது இப்போது உள்ளூர் மற்றும் சர்வதேச மாணவர்களுக்கான கலாச்சார மையமாக மாறியுள்ளது. இந்த நிறுவனம் புதுடில்லி, இந்தியாவின் கலாச்சார உறவுகள் அமைப்பில் பதிவு செய்யப்பட்டுள்ளது. மிகச் சிறிய வயதிலேயே, கலை மற்றும் கலாச்சாரத் துறையில் தனது சிறப்பம்சத்தை வெளிப்படுத்தினார். குறிப்பாக குசராத்தி சமுதாயத்தில், ஆற்றல் அலைகளை கொண்டு வரும் அற்புதமான நிகழ்ச்சிகள் மற்றும் நடனங்கள் ஆகியவற்றை நிகழ்த்தினார்.  

## ஆரம்பகால வாழ்க்கை மற்றும் பயிற்சி
சிலா கொல்கத்தாவில் சனவரி 1 அன்று பிறந்தார். அங்கிருந்து கொல்கத்தா பல்கலைக்கழகத்தில் இளங்கலை வணிகவியல் பட்டம் பெற்றார். மகாராட்டிரா காவி குல்குரு காளிதாஸ் சமசுகிருத பல்கலைக்கழகத்தில் நுண்கலையில் முதுகலைப் பட்டம் பெற்றார். இவர் அலகாபாத்தில் உள்ள பிரயாக் சங்க சமிதியிடமிருந்து "நிருத்ய பிரவீன்" என்ற பட்டத்தை பெற்றுள்ளார். சமகால நடனம், நடன சிகிச்சை மற்றும் தளம் சார்ந்த நடனம் ஆகியவற்றை ஆராய்வது உட்பட கனடாவின் டொராண்டோவின் யார்க் பல்கலைக்கழகம் வழியாக விரிவான தொழில் வளர்ச்சியையும் இவர் மேற்கொண்டார். மேத்தா தனது ஐந்து வயதில் நிருத்யாச்சார்யா பிரகலாத் தாசின் கீழ் நடனப் பயிற்சியைத் தொடங்கினார். பதினாறு வயதிலிருந்தே, பண்டிட் சித்ரேஷ் தாஸ், பண்டிட் விஜய் சங்கர் மற்றும் பண்டிட் பிர்ஜு மகாராஜ் குமுதினி லக்கியா போன்ற பிற முக்கிய நிபுணர்களுடன் பயிற்சிக்கு கணிசமான நேரத்தை செலவிட்டார். தாலியோகி பண்டிட் சுரேஷ் தல்வால்கரின் கீழ் இவரது லே மற்றும் டால் பயிற்சி இருந்தது. தற்போது இவர் முனைவர் கனக் ரிலுடன் அபிநய அழகியல் பற்றிய புரிதலில் பணியாற்றி வருகிறார்.  

## நிகழ்ச்சிகள்
சிலா இந்தியா, ஐரோப்பா, ஆஸ்திரேலியா, மத்திய கிழக்கு மற்றும் அமெரிக்காஉள்ளிட்ட நாடுகளில் பல மதிப்புமிக்க திருவிழாக்கள் மற்றும் அரங்குகளில் நடைபெறும் நடன நிகழ்ச்சிகளில் பங்கு கொள்ள உலகம் முழுவதும் சுற்றுப்பயணம் மேற்கொள்கிறார். இவரது தனித்துவமான பாணியை அங்கீகரிக்கும் பல விருதுகளை இவரது படைப்புகள் பெற்றுள்ளன. சைதன்ய யோகா மற்றும் சரணி கதக் மற்றும் பிரபலமான நாட்டுப்புற நடனங்களின் அடிப்படையிலான நடன அமைப்புகள் போன்றவற்றில் பங்களிப்புக்காகவும் இவர் நன்கு அறியப்படுகிறார்.  

## நூபுர் ஜங்கர் நிகழ்த்து கலைகள் ஆராய்ச்சி மையம்
1983 முதல் இந்தியாவின் கொல்கத்தாவில் வேர்களைக் கொண்ட "நுபுர் ஜங்கர் நிகழ்த்து கலைகள் ஆராய்ச்சி மையம்", இப்போது மும்பை அறக்கட்டளை சட்டம், 1950 இன் கீழ் பதிவுசெய்யப்பட்ட அறக்கட்டளையாக உள்ளது. இது 30 ஆண்டுகளுக்கும் மேலாக உயர்தர நடனக் கல்வியை வழங்கி வருகிறது. இந்திய கலாச்சார உறவுகளுக்கான அமைப்பில் பதிவுசெய்யப்பட்ட இந்த நிறுவனம், கதக்கின் பாரம்பரிய கலை வடிவத்தை உள்ளூர் மற்றும் சர்வதேச மாணவர்களுக்கு கற்றுத்தருகிறது.
# வால்டர் சிட்னி மெட்காஃப்


**வால்டர் சிட்னி மெட்காஃப்** *(Walter Sidney Metcalf)* நியூசிலாந்து நாட்டைச் சேர்ந்த ஓர் இயற்பிய வேதியியலாளர் ஆவார். 1918 ஆம் ஆண்டு மே மாதம் 18 ஆம் தேதி பிறந்த இவர் 2008 ஆம் ஆண்டு சூலை மாதம் 25 அன்று இறந்தார்.  

வால்டர் மெட்காஃப் தனது முதல் அறிவியல் பட்டத்துடன் இணையாக இசை பாடத்திலும் இளங்கலைப் பட்டம் பெற்றார். ஆக்சுபோர்டு பல்கலைக்கழகத்தில் பிரித்தானிய இயற்பிய வேதியியலாளர் இ.யே.போவனின் வழிகாட்டுதலுடன் முனைவர் பட்டம் பெற்றார்.  

மெட்காஃப் தொடக்கத்தில் வெல்லிங்டன் விக்டோரியா பல்கலைக்கழகத்தில் பணிபுரிந்தார். பின்னர் 1954 ஆம் ஆண்டு கேண்டர்பரி பல்கலைக்கழகம் என்று தற்போது அழைக்கப்படும் கேண்டர்பரி பல்கலைக்கழகக் கல்லூரிக்கு சென்றார். குறிப்பாக ஒளி வேதியியல் பாடத்தை கற்பித்த இவர் 1975 ஆம் ஆண்டு ஒரு பேராசிரியராக பணியிலிருந்து ஓய்வு பெற்றார். இவரது ஆராய்ச்சிக்காக நியூசிலாந்தின் ராயல் சொசைட்டி 1966 ஆம் ஆண்டு டி.கே. சைடி பதக்கத்தை வழங்கியது. வாழ்க்கையின் இறுதி காலத்தில் கால்சியம் வளர்சிதை மாற்ற ஆராய்ச்சியில் மெட்காஃப் பணியாற்றினார்.
# நீல் மெக்கிவோன்



**நீல் புரூசு மெக்கிவோன்***(Neil Bruce McKeown)* எடின்பர்க் பல்கலைக்கழகத்தில் பணிபுரியும் கிராவ்போர்டு நிறுவனத்தின் வேதியியல் பேராசிரியர் ஆவார். எடின்பர்க் ராயல் கழகத்தில் ஓர் உறுப்பினராகவும் இவர் உள்ளார் .  

## கல்வி
இங்கிலாந்தின் கிழக்கு ஆங்கிலியா பல்கலைக்கழகத்தில் நீல் புரூசு இளம் அறிவியல் மற்றும் முனைவர் பட்டங்களைப் பெற்றார் .  
## விருதுகள்

ராயல் கழகம் இவருக்கு 2008 ஆம் ஆண்டு பெயில்பை பதக்கம் மற்றும் பரிசை வழங்கி கௌரவித்துள்ளது. எடின்பர்க் ராயல் கழகத்தின் உறுப்பினராகவும் அங்கீகரித்து இவரைப் பெருமை படுத்தியுள்ளது . 2017 ஆம் ஆண்டு வேதியியல் ராயல் கழகம் நீல் புரூசிற்கு டில்தென் பரிசை வழங்கியுள்ளது.
# லியோன் மார்ச்லெவிசுக்கி



**லியோன் பாவெல் தியோதர் மார்ச்லெவிசுக்கி** *(Leon Paweł Teodor Marchlewski)* என்பவர் போலந்து நாட்டைச் சேர்ந்த ஒரு வேதியியலாளர் மற்றும் போலந்து வேதியியல் கழகத்தின் கௌரவ உறுப்பினர் ஆவார். 1869 ஆம் ஆண்டு டிசம்பர் மாதம் 15 ஆம் தேதி போலந்தின் வுலோகிளாவெக் நகரத்தில் பிறந்த இவர் 1946 ஆம் ஆண்டு சனவரி மாதம் 16 அன்று இறந்தார் .  
குளோரோபில் எனப்படும் பச்சையம் நிறமி குறித்த வேதியியல் துறையின் நிறுவனர்களில் ஒருவராக லியோன் இருந்தார் . 1927 ஆம் ஆண்டில் பாரிசு நகரில் வேதியியல் தொடர்பான அனைத்துலக மாநாட்டில் கலந்து கொள்ள இவர் அரசுமுறைப் பயணம் மேற்கொண்டார் . இவர் பயன்படுத்திய அரசு வழங்கிய அதிகாரப்பூர்வ கடவுச்சீட்டு வலதுபுறம் உள்ளது.
# மார்த்தாண்டம் மேம்பாலம்

**மார்த்தாண்டம் மேம்பாலம்** குழித்துறை தாமிரபரணி ஆற்றுப்பாலத்தில் இருந்து மார்த்தாண்டம் பம்மம் வரை சுமார் 2.5 கி.மீ தூரத்திற்கு இது கட்டப்பட்டுள்ளது. மார்த்தாண்டம் மேம்பாலம் தென்னிந்தியாவிலேயே மிகவும் நீளமான, தமிழகத்திலேயே மிகவும் பெரிய இரும்பு மேம்பாலமாக அமைக்கப்பட்டுள்ளது.  

## வரலாறு
மார்த்தாண்டத்தில் ஏற்பட்டுகின்ற போக்குவரத்து நெரிசலை குறைக்க மத்திய இணை அமைச்சர் பொன். இராதாகிருஷ்ணன் இதற்கான முயற்சியை மேற்கொண்டார். 19 ஜனவரி 2016 மத்திய சாலைப் போக்குவரத்துத் துறை அமைச்சர் நிதின் கட்கரி மேம்பாலம் பணிக்கு அடிக்கல் நாட்டினார். மார்த்தாண்டம் மேம்பாலம் பொதுமக்கள் பார்வைக்காக 12 நவம்பர் 2018 அன்று திறக்கப்பட்டது.  

## நீளமான இரும்பு பாலம்
தென்னிந்தியாவிலேயே மிகவும் நீளமான, தமிழகத்திலேயே மிகவும் பெரிய இரும்பு மேம்பாலம் அகும்.  

## பாலத்தின் வகை
தேசிய நெடுஞ்சாலை எண்.47 இல் வெட்டுவெந்நியில் குழித்துறை ஆற்றுப் பாலம் முடியும் இடத்தில் தொடங்கி மார்த்தாண்டம் அருகே பம்மம் பகுதியில் உள்ள அரசு விரைவுப் போக்குவரத்துக் கழக பணிமனை வரை 2.4 கி.மீட்டர் தொலைவுக்கு மார்த்தாண்டம் மேம்பாலம் அமைக்கப்பட்டுள்ளது. இதன் மொத்த செலவு ரூ. 222 கோடி செலவு செய்யப்பட்டுள்ளது. மார்த்தாண்டம் மேம்பாலம் தமிழகத்தின் முதல் இரும்புப் பாலமாகும். இந்த மேம்பாலத்தில் 112 ராட்சத பில்லர்கள் (தூண்கள்) அமைக்கப்படுகின்றன. இதில் 21 தூண்கள் கான்கிரீட்டால் ஆனவை. மற்ற தூண்கள் அனைத்தும் இரும்பால் ஆனவை.
# அச்சுதா மானசா


**அச்சுதா மனசா (Achuta Manasa)** இந்தியா மாநிலமான ஆந்திரப்பிரதேசத்தின் பூர்வீக பாரம்பரிய நடனமான குச்சிப்புடி நடனத்தில் ஒரு புகழ் மிக்கக் கலைஞராவார். இவரது அதிகாரப்பூர்வ வலைத்தளத்தை இரவிசங்கர் தொடங்கி வைத்தார். பண்டைய வரலாற்றில் அதன் கலாச்சார வேர்களைக் கொண்ட இந்தியாவின் பாரம்பரிய நடன வடிவமான குச்சிப்புடியின் முன்னணி இளம் நிபுணராக மானசா ஒப்புக் கொள்ளப்படுகிறார். மிகவும் திறமையான நடனக் கலைஞரான இவர் குச்சிபுடி நடனத்தின் பாரம்பரிய மரபுகளை உயிரோடு கொண்டுவருகிறார்.  

## வாழ்க்கை
மானசா ஆந்திராவில் பூர்வீக இந்திய கலாச்சாரத்தின் மீது மிகுந்த ஈடுபாடு கொண்டிருந்த ஒரு குடும்பத்தில் பிறந்தார். இவரது தாயார் இராஜ்ய லட்சுமி கலைகள் மீதான ஆர்வத்தை ஊக்குவித்து, தனது குழந்தையை ஒரு கர்நாடக குரல் பள்ளியில் சேர்த்தார். வாய்ப்பாட்டு கயிற்சிக்கு செல்லும் வழியில் ஆந்திரப்பிரதேசத்தின் பூர்வீக பாரம்பரிய நடனமான குச்சிப்புடியின் தாள அடிச்சுவடுகளால் ஈர்க்கப்பட்ட இவர், குச்சிப்புடி நடனத்தை கற்க அனுமதி பெற்று அதனை கற்க ஆறம்பித்தார்.  

இந்தியாவின் தொலைகாட்ட்சியான தூர்தர்ஷனின் தரப்படுத்தப்பட்ட கலைஞராக மானசா இருக்கிறார். இந்திய கலாச்சார அமைச்சகம், இவரது பணியை அங்கீகரித்து இவரது பயிற்சியைத் தொடர உதவித்தொகை வழங்கியது. மானசா 2011 ஐக்கிய நாடுகள் கல்வி, அறிவியல், பண்பாட்டு நிறுவனத்தின் சர்வதேச நடன அமைப்பின் உறுப்பினராக இருந்தார். கிரேக்கத்தில் நடன ஆராய்ச்சி தொடர்பான 31வது உலக காங்கிரசுக்கு இந்தியாவைப் பிரதிநிதித்துவப்படுத்தும் ஒரு நிகழ்ச்சியை வழங்கியுள்ளார்.  

### கல்வி
நடனத்தைத் தவிர மென்பொருள் பொறியியலிலும் பட்டம் பெற்ற மானசா ஒரு மென்பொருள் நிறுவனத்தில் பணிபுரிந்தார். ஆனால் குச்சிப்புடிக்கு தனது நேரத்தை அர்ப்பணிப்பதற்காக அந்த வேலையை விட்டு வெளியேறினார்.
# படை வீட்டு அம்மன்



***படை வீட்டு அம்மன்*** என்பது 2002 இல் வெளிவந்த தமிழ்த் திரைப்படமாகும். இதனை புகழ்மொழி இயக்கியிருந்தார். இத்திரைப்படத்தில் மீனா, ராம்கி (நடிகர்), தேவயானி மற்றும் ரவளி ஆகியோர் நடித்துள்ளனர். எஸ். ஏ. ராஜ்குமார் இசையில் 4 நவம்பர் 2002 இல் வெளிவந்தது. இத்திரைப்படம் இந்தி மொழியில் "தேவி துர்கா சக்தி" என்ற பெயரில் டப்பிங் செய்யப்பட்டது.  

## நடிகர்கள்
- மீனா - படை வீட்டு அம்மன் மற்றும் முத்து மாரி
- ராம்கி (நடிகர்) - காட்டு அதிகாரி சங்கர்
- தேவயானி - சாமுண்டி
- ரவளி - ரத்னா
- செந்தில் - சடையாண்டி
- வினு சக்ரவர்த்தி - காத்தவராயன்
- நிழல்கள் ரவி - ரத்னாவின் தந்தை
- பி. ஆர். வரலட்சுமி
- கே. ஆர். வத்சலா
- பேபி அக்சையா
- வெள்ளை சுப்பையா
- பயில்வான் ரங்கநாதன்
- சூர்யகாந்த்

## இசை
காளிதாசன், காமகோடி, கிரித்தியா மற்றும் ராம நாராயணன் ஆகியோர் பாடல்கள் எழுதினர்.  

## ஆதாரங்கள்
# சோபா நாயுடு


**சோபா நாயுடு** (*Shobha Naidu*, 1956 – 14 அக்டோபர் 2020) இந்தியாவின் முன்னணி குச்சிப்புடி நடனக் கலைஞர்களில் ஒருவராவார். மேலும் புகழ்பெற்ற ஆசிரியர் வேம்பதி சின்ன சத்யத்தின் சிறந்த சீடருமாவார். இவர் குச்சிபுடியின் நுட்பத்தில் தேர்ச்சி பெற்றார். மிகவும் இளம் வயதிலேயே நடன-நாடகங்களில் முக்கிய வேடங்களில் நடனமாடத் தொடங்கினார். இவர் தனது குருவுடன் உள்நாடு மற்றும் வெளிநாடுகளில், சத்தியபாமா மற்றும் பத்மாவதி போன்ற வேடங்களில் நடன நிகழ்ச்சிகளை நிகழ்த்தி சிறந்து விளங்கினார். இவர் ஒரு சிறந்த தனி நடனக் கலைஞரும் கூட. ஐதராபாத்தில் உள்ள குச்சிப்புடி நடன நிறுவனத்தின் முதல்வர் சோபா நாயுடு கடந்த சில ஆண்டுகளாக சிறு வயது மாணவர்களுக்கு பயிற்சி அளித்து வருகிறார். 2010 ஆம் ஆண்டில், 30 ஆண்டுகள் நிறைவடைந்ததை பள்ளிக் கொண்டாடியது. இவர் பல நடன-நாடகங்களை நிகழ்த்தியுள்ளார். சென்னை கிருட்டிண கானசபாவிலிருந்து நிருத்யா சூடாமணி என்ற பட்டத்தையும் பெற்றுள்ளார்.  

தாயகத்தில் ஒரு கலைஞராக இவர் தற்போது சிறீ வெங்கடேசுவரா பக்தித் தொலைகாட்சியில் பாரம்பரிய நடன பயிற்சி நிகழ்ச்சியான "சாதனா" என்ற நிகழ்ச்சியை நடத்தினார். (2008 வரை) கலை வடிவத்தில். கல்யாண சீனிவாசத்தில் பத்மாவதி என்ற நடிப்பால் ஈர்க்கப்பட்ட திருமலை திருப்பதி தேவஸ்தனம் இந்தியா முழுவதும் தொடர்ச்சியான நிகழ்ச்சிகளை ஏற்பாடு செய்ததுடன், ஒரு சில பாலேக்களின் வீடியோ பதிவுகளுக்கும் நிதியுதவி அளித்தது.  

## ஆரம்ப கால வாழ்க்கை
சோபா நாயுடு 1956ஆம் ஆண்டில் ஆந்திர மாநிலத்தின் விசாகப்பட்டினம் மாவட்டத்தின் அனகாபள்ளியில் பிறந்தார். இவர் சென்னை, இராணி மேரிக் கல்லூரியில் பட்டம் பெற்றார்.  

குடும்ப எதிர்ப்பைப் பொருட்படுத்தாமல், இவரது தாயார் சரோஜினி தேவி ராஜமகேந்திரவரத்தில் பி.எல். ரெட்டியின் கீழ் ஆரம்பப் பயிற்சிக்கு இவரை அனுப்பினார். அதன் பிறகு இவர் புகழ்பெற்ற வேம்பதி சின்ன சத்யத்தின் கீழ் பயிற்சி பெற்றார். 1991 ஆம் ஆண்டில் மத்திய சங்க நாடக கலா அகாடமியின் மதிப்புமிக்க விருதும் வழங்கப்பட்டது. 1991இல் மும்பையின் சிருங்கார சம்சாத் வழங்கிய "நிருத்யாவிகார்", 1996இல் சென்னை, நுங்கம்பாக்கம் கலாச்சார சங்கத்தில், "நிருத்யா கலா சிரோமணி" என்ற பட்டம் போன்ற விருதுகளை பெற்றுள்ளார். தனது கலைக்காக அர்ப்பணிக்கப்பட்ட இவர், கலைத் துறையை அதன் அழகிய தூய்மையுடன் வளர்த்துக் கொள்ள வேண்டும் என்ற உணர்வோடு திரையுலகில் இருந்து வந்த இலாபகரமான வாய்ப்பை நிராகரித்தார்.  

- குச்சிப்புடி நடனத்திற்கு இவர் ஆற்றிய பணியினை பாராட்டி இந்திய அரசு 2001இல் இவருக்கு பத்மசிறீ விருது வழங்கி கௌரவித்தது.
- சென்னை கிருட்டிண கான சபாவிடமிருந்து 1982இல் நிருத்யா சூடாமணி விருது பெற்றுள்ளார்.
- குச்ப்சிபுடி நடனத்தில் இவர் செய்த பங்களிப்புக்காக 1991இல் சங்கீத நாடக அகாதமி விருதைப் பெற்றார்.
- 1996இல் நிருத்யா கலா சிரோமணி விருது, 1988இல் மறைந்த என். டி. ராமராவ் விருது, மற்றும்
- ஆந்திர மாநில அரசிடமிருந்து அம்சா விருது போன்ற விருதுகளையும் பெற்றுள்ளார்.
# எகிப்தின் பதினாறாம் வம்சம்



**எகிப்தின் பதினாறாம் வம்சம்** (**Sixteenth Dynasty Egypt** - **Dynasty XVI**) (ஆட்சிக் காலம்:கிமு 1649 - கிமு 1582) எகிப்தின் இரண்டாம் இடைநிலைக் காலத்தின் போது பண்டைய எகிப்தை கிமு 1649 முதல் கிமு 1582 முடிய 67 ஆண்டுகள் ஆண்ட எகிப்திய அரசமரபுகளில் ஒன்றாகும். இவ்வம்சத்தவர்களின் தலைநகரம் மேல் எகிப்தின் தீபை நகரம் ஆகும். இவ்வம்ச ஆட்சியின் போது, பதினைந்தாம் வம்சத்தவர்களான ஐக்சோஸ் எனும் போனீசியா நாட்டவர்கள், கீழ் எகிப்தின் ஆவரிஸ் நகரத்தை தலைமையிடமாகக் கொண்டு ஆட்சி செய்தனர்.கிமு 1580-இல் ஐக்சோஸ் மன்னர்கள் பதினாறாம் வம்சத்தவர்களின் தலைநகரான தீபை நகரத்தை கைப்பற்றினர். பின்னர் ஐக்சோஸ் எனும் பதினைந்தாம் வம்ச மன்னர்களிடம், பதினாறாம் வம்சத்தவர்கள் குறுநில மன்னர்களாக இருந்தனர். மேலும் எகிப்திற்கு தெற்கே இருந்த குஷ் இராச்சியத்தினரும் கீழ் எகிப்தினை ஆக்கிரமிப்பு செய்யத் துவங்கினர். பதினாறாம் வம்சத்துடன் எகிப்தின் இரண்டாம் இடைநிலைக் காலம் முடிவுற்று, பதினேழாம் வம்சத்தின் ஆட்சி துவங்கியது. இப்பதினேழாம் வம்ச ஆட்சியின் போது புது எகிப்து இராச்சியம் உருவானது.  

ஐக்சோஸ் எனும் 15-ஆம் வம்சத்தவர்கள் மற்றும் குஷ் இராச்சியத்தினரும் (பழுப்பு நிறம்) மேல் எகிப்தின் 16-ஆம் வம்சத்தவர்களின் தீபை நகரம் உள்ளிட்ட பகுதிகளை (மஞ்சள் நிறம்) கைப்பற்றிய போது எகிப்தின் அரசியல் நிலை]]  

## பண்டைய எகிப்திய வம்சங்கள்
- பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை
- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேக்கர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமி பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
# எகிப்தின் பதினேழாம் வம்சம்



**எகிப்தின் பதினேழாம் வம்சம்** (**Seventeenth Dynasty of Egypt** - **Dynasty XVII**) (ஆட்சிக் காலம்:கிமு 1580 - கிமு 1550), எகிப்தின் இரண்டாம் இடைநிலைக் காலத்தின் போது ஆட்சி செய்த மூன்றாவது வம்சம் ஆகும். பண்டைய எகிப்தை கிமு 1580 முதல் கிமு 1550 முடிய 30 ஆண்டுகள் இவ்வம்சத்தவர்கள் ஆண்டனர். இவ்வம்சத்தவர்கள் மேல் எகிப்தின் தீபை நகரத்தை தலைநகராகக் கொண்டவர்கள். இவர்களது சமகாலத்தவர்கள் பதினைந்தாம் வம்சத்தவர்களான ஐக்சோஸ் எனும் போனீசியா நாட்டவர்கள் ஆவார். பதினாறாம் வம்சத்தவர்களை வென்ற பதினேழாம் வம்சத்தவர்கள், பின்னர் கீழ் எகிப்தின் ஐக்சோஸ் ஆட்சியாளர்களை வென்று புது எகிப்து இராச்சியம் அமைத்தனர் .  

## 17-ஆம் வம்ச பார்வோன்கள்

**'''எகிப்தின் பதினேழாம் வம்ச பார்வோன்கள்'''**

| ரகதேப் | கிமு 1585 |  |
| --- | --- | --- |
| முதலாம் சோபேகேம்சப் | 7 | 7 |
| இரண்டாம் சோபேகேம்சப் |  |  |
| ஐந்தாம் இன்டெப் |  |  |
| ஆறாம் இன்டெப் |  |  |
| ஏழாம் இன்டெப் |  |  |
| செனக்தென்ரெ அக்மோஸ் |  |  |
| செக்கனென்ரே தாவோ | கிமு 1558/1560 முதல் கிமு 1558 |  |
| காமோஸ் | கிமு 1555 - 1550 | } |

இவ்வமசத்தின் இறுதி பார்வோனாக நெப்மாத்த்ரி என்பவர் கருதப்படுகிறார்.  

## பண்டைய எகிப்திய வம்சங்கள்

- பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
# ஜே.கே.கே. நடராஜா பொறியியல் மற்றும் தொழில்நுட்பக் கல்லூரி


ஜே.கே.கே. நடராஜா பொறியியல் மற்றும் தொழில்நுட்ப கல்லூரி 2008 ஆம் ஆண்டில் தொடங்கப்பட்டது.  
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.  
## இடம்
நடராஜபுரம், தேசிய நெடுஞ்சாலை -47 (சேலம் முதல் கோவை வரை), குமாரபாளையம், நாமக்கல் மாவட்டத்தில் அமைந்துள்ளது  

## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# மாதவி முத்கல்



**மாதவி முத்கல் (Madhavi Mudgal)** ஒரு இந்திய பாரம்பரிய நடனக் கலைஞராவார். இவர் ஒடிசி நடன நடைக்கு பெயர் பெற்றவர். 1984இல் சமசுகிருத விருது, 1990இல் இந்தியக் குடியரசுத் தலைவரிடமிருந்து பத்மசிறீ விருது, 1996இல் ஒடிசா மாநில சங்கீத நாடக அகாதமி விருது மற்றும் 1997இல் பிரான்சின் *கிராண்டே மெடெய்ல் டி லா வில்லே* உள்ளிட்ட பல விருதுகளை இவர் பெற்றுள்ளார். 2000இல் சங்கீத நாடக அகாதமி விருது, 2002இல் தில்லி மாநில பரிசத் சம்மன், மற்றும் 2004 இல் நிருத்யா சூடாமணி பட்டம் போன்றவற்றையும் பெற்றுள்ளார்.  

## ஆரம்பகால வாழ்க்கை மற்றும் பயிற்சி
புது தில்லியில் இந்துஸ்தானி இசைமற்றும் பாரம்பரிய நடனத்திற்கான மிகவும் பிரபலமான நடனப் பள்ளிகளில் ஒன்றான கந்தர்வ மகாவித்யாலயத்தின் நிறுவனர் பேராசிரியர் வினய் சந்திர முத்கல் என்பவருக்கு மகளாக மாதவி முத்கல் பிறந்தார். சிறந்த கல்வித் திரைப்படத்திற்கான தேசிய திரைப்பட விருதை வென்ற விஜயா முலே எழுதிய *ஏக் அனெக் அவுர் ஏக்தா* என்ற இயங்கு படத்தில் படத்தில் *ஹிந்த் தேஷ் கே நிவாசி* என்ற பாடலுக்கு பேராசிரியர் வினய் சந்திர முத்கலின் இசைக்காக சிறந்த முறையில் நினைவுகூரப்படுகிறார். முத்கல் தனது குடும்பத்தினரிடமிருந்து கலை மற்றும் நடனத்தின் மீது ஆழ்ந்த அன்பைப் பெற்றார். இவரது குரு சிரீ அரேகிருட்டிண பெகெராவின் சரியான வழிகாட்டுதலின் கீழ், இவரது அசாதாரண திறன்களைப் பற்றி உலகம் விரைவில் தெரிந்துகொண்டது. இவர் தனது 4 வயதில் தனது முதல் பொது நிகழ்ச்சியை வழங்கினார். ஆரம்பத்தில் இவர் பரதநாட்டியம் மற்றும் கதக் ஆகியவற்றைக் கற்றுக்கொண்டார். ஆனால் இறுதியாக இவர் ஒடிசியை தனது வெளிப்பாட்டு ஊடகமாகத் தேர்ந்தெடுத்தார். புகழ்பெற்ற குரு கேளுச்சரண மகோபாத்திராவின் பயிற்சியின் கீழ் இவரது ஒடிசி கலைத் திறன்கள் மிகச் சிறந்தவையாக விளங்கியது.  

## தொழில்
நடனக் கலை பற்றிய ஆழமான நுண்ணறிவு மற்றும் ஒடிசியின் சிறந்த நுணுக்கங்களுக்கு புதிய நடனக் கலைஞர்களைப் பயிற்றுவிப்பதற்கும் ஊக்குவிப்பதற்கும் இவர் கொண்டுள்ள அர்ப்பணிப்பு ஆகியவற்றால் இவர் உலகளவில் பரவலாகப் பாராட்டப்படுகிறார்.  

உலகெங்கிலும் இடம்பெறும் நடன விழாக்களில் நிகழ்த்தப்படும் இவரது நடனப் படைப்புகள் விமர்சன ரீதியான பாராட்டுக்களைப் பெற்றுள்ளன. அவற்றில் இங்கிலாந்தின் எடின்பர்க் சர்வதேச விழாவும் அடங்கும்; அமெரிக்காவில் இந்திய விழா; செர்வாண்டினோ விழா, மெக்சிகோ; வியன்னா நடன விழா, ஆஸ்திரியா; இந்திய நடன விழா, தென்னாப்பிரிக்கா; இந்திய கலாச்சார விழா, சாவோ பாலோ, பிரேசில்; இந்திய கலாச்சாரத்தின் நாட்கள், ஹங்கேரி; இந்திய கலை விழா, லண்டன்; அவிக்னான் விழா, பிரான்ஸ்; பினா பாஷின் விழா, வுப்பர்டல் மற்றும் பெர்லின் ஃபெஸ்ட்பைல், ஜெர்மனி; மற்றும் இத்தாலி, ஸ்பெயின், லாவோஸ், வியட்நாம், மலேசியா, ஜப்பான் மற்றும் இந்திய துணைக் கண்டத்தில் திருவிழாக்கள் போன்றவை. ஒலி-ஒளி விளக்கக்காட்சிகள், இசை நிகழ்ச்சிகள் மற்றும் இந்தியாவில் பரவலாக பாராட்டப்பட்ட சிறப்பு நடன விழாக்களின் அமைப்பு மூலம் ஒடிசியை இந்தியாவின் முக்கிய பாரம்பரிய நடன வடிவங்களில் ஒன்றாக நிறுவுவதில் இவர் ஒரு தலைமைப் பாத்திரத்தை வகித்தார்.
# அலெக்சாண்டர் கில்லன் மாக்பெத்



**அலெக்சாண்டர் கில்லன் மாக்பெத்** *(Alexander Killen Macbeth)* ஆத்திரேலியாவின் அடிலெய்டு பல்கலைக் கழகத்தில் அங்காசு வேதியியல் இருக்கை பேராசிரியராகப் 1928 ஆம் ஆண்டு முதல் 1954 ஆம் ஆண்டு ஓய்வு பெறும் நாள் வரை பணிபுரிந்தார். இவரது காலம் 1889 முதல் 1957 வரையுள்ள காலமாகும். பொதுவாக இவரை கில்லன் அல்லது ஏ. கில்லன் மாக்பெத் என்ற பெயரால் அழைப்பார்கள். அயர்லாந்தில் பிறந்து கல்வி கற்ற இவர் ஒரு கரிம வேதியியலாளராக வாழ்ந்தார். 1946 ஆம் ஆண்டு செயிண்ட் மைக்கேல் மற்றும் செயிண்ட் சியார்ச்சு ஆகியோரின் துணை வேதியியலராக நியமிக்கப்பட்டார், 1955 ஆம் ஆண்டில் மாக்பெத் ஆத்திரேலிய அறிவியல் அகாதமியின் சக உறுப்பினராகத் தேர்ந்தெடுக்கப்பட்டார் .
# சாரதா சீனிவாசன்


**சாராதா சீனிவாசன்** (**Sharada Srinivasan)** சீனிவாசன் பாரம்பரிய பரத நாட்டியம் நடனத்தின் ஒரு நிபுணர் ஆவார். மேலும், கலை, தொல்பொருள், தொல்பொருள் ஆய்வு மற்றும் கலாச்சாரம் பற்றிய அறிவியல் ஆய்வில் நிபுணத்துவம் பெற்ற ஒரு தொல்பொருள் ஆய்வாளர் ஆவார். இவர் இந்தியாவின் பெங்களூரில் உள்ள தேசிய மேம்பட்ட ஆய்வுகள் நிறுவனத்துடனும், இங்கிலாந்தின் எக்ஸிடெர் பல்கலைக்கழகத்தில் கெளரவ பல்கலைக்கழக சக ஊழியருடனும் தொடர்புடையவர். 2019 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிரீ விருது இவருக்கு வழங்கப்பட்டது.  

## தொழில்
சாரதா 1987ஆம் ஆண்டில் மும்பையின் இந்திய தொழில்நுட்ப நிறுவனத்தில் பி.டெக் பட்டம் பெற்றார். 1989 ஆம் ஆண்டில் இலண்டன் பல்கலைக்கழகத்தில் முதுகலைப் பட்டப்படிப்பை முடித்த பின்னர், இவர் 1995ஆம் ஆண்டில் இலண்டன் பல்கலைக்கழக கல்லூரியில் முனைவர் படித்து வந்தபோது தென்னிந்திய வெண்கல சிற்பத்தை ஆராய்ச்சி செய்தார்.  

1986ஆம் ஆண்டில், சாரதா நான்கு இந்திய தொழில்நுட்ப வகுப்புத் தோழர்களுடன் இணைந்து 1988ஆம் ஆண்டு சிறப்புப் பிரிவில் கேன்ஸ் விருதை வென்ற நியூக்ளியர் வின்டர் என்ற ஆங்கில திரைப்படத்தில், நடித்தும், மற்றும் நடனமாடினார். இந்த படத்தை ஹோமி சேத்னா தயாரித்து, ஜுல் வேலானி என்பவர் இயக்கியுள்ளார். விஜய் கிருட்டிணா மற்றும் மிஷு வேலானி ஆகியோர் இந்தத் திரைப்படத்தில் நடித்திருந்தனர். இந்த படம் இந்திய தொழில்நுட்ப போவாய் வளாகத்தில் படமாக்கப்பட்டது. இது சாரதாவுக்கு வெற்றிகரமான நடன வாழ்க்கையை அறிமுகப்படுத்தியது.  

## நடனம்
இந்த சர்வதேச வானியல் ஆண்டில், சாரதா சீனிவாசன் தொகுத்த 'டான்ஸ் இ-டாய்ல்: நடராசா எட் லெ காஸ்மோஸ்' என்ற புகைப்படக் கண்காட்சி, விஞ்ஞானி-நடனக் கலைஞர் அலையன்ஸ் ஃபிராங்காயிஸ் பெங்களூர் ஏட்ரியத்தில் இடம் பெற்றது. இது அண்ட உணர்வுகள் மற்றும் வெண்கல நடராசர் கலை, உலோகம் மற்றும் விஞ்ஞானம் மற்றும் பரத நாட்டியம் மற்றும் பிரெஞ்சு சமகால நடன வடிவங்களின் தூண்டுதல் ஆகியவற்றின் பார்வையிலிரூந்து ஆராய்கிறது.  

சாரதா பரதநாட்டியத்தின் தென்னிந்திய பாரம்பரிய நடனத்தில் நிபுணத்துவம் பெற்ற ஒரு கலைஞரும் ஆவார். ராயல் ஆசியடிக் சொசைட்டி, ராயல் அகாதடமி ஆஃப் ஆர்ட்ஸ், சோழர் கண்காட்சி, சர்வதேச வானியல் அகாதமி, தத்துவார்த்த இயற்பியலுக்கான சர்வதேச மையம், ட்ரைஸ்டே, இன்டாக்-பெல்ஜியம், நேரு மையம், லண்டன், சீனா கன்சர்வேட்டரி ஆஃப் மியூசிக், தேசிய அறிவியல் கருத்தரங்கு, ஐதராபாத், டொயோமா பல்கலைக்கழகம், ஜப்பான் மற்றும் பிற. தென்னிந்திய வெண்கலங்கள் மற்றும் நடராசர் தொடர்பான கலை-அறிவியல்-நடனக் கண்ணோட்டங்கள் குறித்து ' சிவனின் காஸ்மிக் டான்ஸ்' என்ற தலைப்பில் 2008 ஆம் ஆண்டு சூன் மாதம் அலையன்ஸ் ஃபிராங்காயிஸ் பெங்களூரில் ஒரு புகைப்படக் கண்காட்சியைக் கொண்டிருந்தார்.  

டான்ஸ் இ-டாய்ல்: நட-ராசா எட் லெ காஸ்மோஸ் (நட்சத்திரங்களின் நடனம்: நடராசர் மற்றும் காஸ்மோஸ்) இந்தியாவிற்கும் ஐரோப்பாவிற்கும் இடையில் முதல் நேரடி, இணையத்தில் ஒளிபரப்பபட்ட ஊடாடும் நடனம் மற்றும் இசை நிகழ்ச்சியாகும். 2009 ஆம் ஆண்டு அக்டோபர் 17 ஆம் தேதி பெங்களூரில் சர்வதேச வானியல் ஆண்டு கொண்டாட்டத்தின் ஒரு பகுதியாக இந்த நிகழ்வு நடைபெற்றது. படைப்பு நடன மற்றும் கலை, அறிவியல் மற்றும் மேம்பட்ட தொழில்நுட்பத்தின் அற்புதமான தொகுப்பு ஆகியவை இதை மிகவும் குறிப்பிடத்தக்கவை.  
## விருதுகள்
சாரதா சீனிவாசனுக்கு கர்நாடக அரசு நிறுவிய மகளிர் விஞ்ஞானிகளுக்கான டாக்டர் கல்பனா சாவ்லா மாநில விருது 2011இல் வழங்கப்பட்டது. 2019 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிரீ விருது இவருக்கு வழங்கப்பட்டது.
# எகிப்தின் இருபதாம் வம்சம்



**எகிப்தின் இருபதாம் வம்சம்** (**Twentieth Dynasty of Egypt** (**Dynasty XX**, **20th Dynasty** or **Dynasty 20**)(ஆட்சிக் காலம்:கிமு 1189 - கிமு 1077) புது எகிப்து இராச்சியத்தை கிமு 1189 முதல் 1077 முடிய 112 ஆண்டுகள் ஆண்ட வம்சமாகும். 18-ஆம் வம்சம், 19-வது வம்சம் மற்றும் இருபதாம் வம்சத்தினர் எகிப்தின் புது இராச்சியத்தை ஆண்ட காலத்தை இராமசேசியம் காலம் என்பர்.  

## இருபதாம் வம்சத்தின் பார்வோன்கள்
| செத்னக்தே | யுசர்கௌரே-செதெபென்ரே | கிமு 1189 – 1186&nbsp; | KV14 | தீ-மெரெனின்ஸ் |  |
| --- | --- | --- | --- | --- | --- |
| மூன்றாம் ராமேசஸ் | யுசர்மாத்திரி-மெரியாமுன் | கிமு 1186 – 1155&nbsp; | KV11 | இசெத்-தா-ஹெம்ஜெர்த்
தைதி
தீயூ |  |
| நான்காம் ராமேசஸ் | யுசர்மாத்திரி செதெபெனமூன் | கிமு 1155 – 1149&nbsp; | KV2 | துவாதென்தோபெட் |  |
| ஐந்தாம் ராமேசஸ் | யுசர்மாத்திரி செக்ஹெபெரென்ரே | கிமு 1149 – 1145&nbsp; | KV9 | ஹெனுவதி
தவெரெத்தென்ரு |  |
| ஆறாம் ராமேசஸ் | நெப்மாத்திரி மெரியமூன | கிமு 1145 – 1137&nbsp; | KV9 | நுப்கேஸ்பெத் |  |
| ஏழாம் ராமேசஸ் | யுசர்மாத்திரி செதெபென்ரெ மெரியமூன் | கிமு 1136 – 1129&nbsp; | KV1 |  |  |
| எட்டாம் ராமேசஸ் | யுசர்மாத்திரி-அக்கெனமூன் | கிமு 1130 – 1129&nbsp; |  |  |  |
| ஒன்பதாம் ராமேசஸ் | நெபர்கரே செத்தேப்பென்ரெ | கிமு 1129 – 1111&nbsp; | KV6 | பாகேத்வெர்னே |  |
| பத்தாம் ராமேசஸ் | கெபெர்மாத்திரி செத்தேப்ன்ரே | கிமு 1111 – 1107&nbsp; | KV18 | தைதி |  |
| பதினொன்றாம் ராமேசஸ் | மென்மாத்திரி செத்பென்தா | கிமு 1107 – 1077&nbsp; | KV4 | தென்தாமூன் | } |

## இருபதாம் வம்ச வீழ்ச்சி
இருபதாம் வம்ச ஆட்சியின் இறுதிக் காலத்தில் எகிப்திய பிரபுக்களின் கலகத்தாலும், பஞ்சாத்தாலும் எகிப்தின் மூன்றாம் இடைநிலைக் காலம் (கிமு 1100 – கிமு 650) 350 ஆண்டுகள் நிலவியது.  

## பண்டைய எகிப்தின் வரலாற்றுக் கால வரிசை
- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
## இதனையும் காண்க
- எகிப்திய பார்வோன்கள்
- அபிதோஸ் மன்னர்கள் பட்டியல்
- துரின் மன்னர்கள் பட்டியல்
- கர்னாக் மன்னர்கள் பட்டியல்
- பலெர்மோ மன்னர்கள் பட்டியல்
- எகிப்தின் வரலாறு
# பார்வதி ஜெயராம்


**பார்வதி ஜெயராம் (Parvathy Jayaram)** இந்தியாவின் கேரளாவைச் சேர்ந்த விருது பெற்ற திரைப்பட நடிகையாவார். இவரது உண்மையான பெயர் அஸ்வதி என்பதாகும். பார்வதி மலையாள சினிமா துறையின் பிரபலமான நடிகையாகவும் மற்றும் 1987 மற்றும் 1996 க்கு இடையில் திரைப்படங்களில் தீவிரமாக இருந்தார். இவரது மிகவும் குறிப்பிடத்தக்க படைப்புகளில் "அம்ருதம் காமயா", "ஓரு மின்னாமினுஜினே நூருங்கு வெட்டம்" மற்றும் "கிரீடம்" ஆகியவை அடங்கும். பின்னர் மலையாளத் திரைப்பட நடிகர் ஜெயராம் என்பவரை மணந்தார், இவர் பல படங்களில் அவருடன் இணைந்து நடித்தார்.  

தனது மேடைப் பெயரான பார்வதி என்ற பெயரால் நன்கு அறியப்பட்ட இவர், ஒரு இந்திய திரைப்பட நடிகையும் மற்றும் பாரம்பரிய நடனக் கலைஞரும் ஆவார்.  

## ஆரம்ப வாழ்க்கை
திருவல்லாவில் இராமச்சந்திர குருப் மற்றும் பத்மா பாய் ஆகியோருக்கு மூன்று குழந்தைகளில் அஸ்வதி குருப் இரண்டாவது குழந்தையாக பிறந்தார். இவரது தந்தை ஆலப்புழாவில் சம்பாகுளம் பகுதியைச் சேர்ந்தவர். இவரது தாய் திருவல்லாவின் காவியூர் நகரைச் சேர்ந்தவராவார். இவருக்கு ஜோதி என்ற ஒரு மூத்த சகோதரி இருக்கிறார். மேலும் தீப்தி என்ற ஒரு தங்கை இறந்துவிட்டார். பார்வதி திருவல்லாவின் தேவஸ்வம் போர்டு மேல்நிலைப்பள்ளியில் தனது ஆரம்பக் கல்வியைப் பெற்றார். இவரது தாயார் இவர் படித்த அதே பள்ளியில் கணித ஆசிரியராக இருந்தார். இவர் சங்கநாசேரியிலுள்ள என்.எஸ்.எஸ். இந்து கல்லூரியில் பட்டம் பெற்றார். இயக்குநர் லெனின் ராஜேந்திரன் இவரைக் கண்டுபிடித்தார். இவர் கதாநாயகியாக நடித்த முதல் படம் வெளியிடப்படவேயில்லை. பின்னர். தனது 16 வயதில் பாலச்சந்திர மேனன் இயக்கிய *விவாஹிதரே இதிஹைலி* என்ற *திரைப்படத்தில்* (1986) நடித்தார்.  

## திரைப்படம்
பார்வதி 1980களின் பிற்பகுதியிலும் 1990களின் முற்பகுதியிலும் மலையாளத் திரைப்படங்களில் பிரபலமான நடிகையாக இருந்தார். இவரது முதல் திரைப்படத்தை லெனின் ராஜேந்திரன் என்பவர் இயக்கியிருந்தார். ஆனால் அது வெளியிடப்படவில்லை. 1986ஆம் ஆண்டில் *விவாகிதரே இத்திலே* என்ற திரைப்படத்தின் மூலம் நடிகரும், இயக்குனருமான பாலச்சந்திர மேனன் என்பவரால் இவர் நடிப்புத்தொழிலுக்கு அறிமுகமானார். இவரது குறிப்பிடத்தக்க படைப்புகளில் அம்ருதம் காமயா, ஓரு மின்னாமினுங்கிண்டே நூருங்குவெட்டம், தூவநதும்பிகல் (1987), பொன்முட்டாயதுன்ன தரவு (1988), வடக்குனொக்கியந்த்ரம், பெருண்ணாபுரதே விசேசங்கள் மற்றும் கிரீடம் (1989) ஆகியவை அடங்கும்.  

## சொந்த வாழ்க்கை
பார்வதி திரைப்பட நடிகர் ஜெயராமை மணந்தார். 1992 செப்டம்பர் 7 அன்று எர்ணாகுளத்தின் டவுன் ஹாலில் இவர்களது திருமணம் நடைப்பெற்றது. பல படங்களில் நடித்திருந்த பார்வதி ஜெயராமுடன் தனது திருமணத்திற்குப் நடிப்பதை விட்டுவிட்டார். இவர் இப்போது தனது குடும்பத்துடன் சென்னையில் வசித்து வருகிறார். இவருக்கு காளிதாஸ் ஜெயராம் மற்றும் மாளவிகா ஜெயராம் என்ற இரண்டு குழந்தைகள் உள்ளனர்.  

பார்வதி தனது வருங்கால கணவர் ஜெயராமை 1988ஆம் ஆண்டில் ஆலப்புழாவில் உள்ள உதயா அரங்கில் அபரன் என்ற மலையாளத் திரைப்பட விழாவில் சந்தித்தார். 1992 செப்டம்பர் 7 அன்று நடந்த திருமணத்திற்குப் பிறகு, பார்வதி நடிப்பை நிறுத்திவிட்டார். பின்னர், இதனால் தனக்கு எந்த வருத்தமும் இல்லை என்று கூறினார்.  

இந்த தம்பதிக்கு காளிதாஸ் ஜெயரம் மற்றும் மாலவிகா என்ற இரண்டு குழந்தைகள் உள்ளனர். காளிதாஸ் ஜெயராம் சிறந்த குழந்தை கலைஞருக்கான தேசிய திரைப்பட விருதை *என்டீ வீடு அப்புவின்டியம்* (2003) திரைப்படத்திற்காக வென்றார், இதில் அவர் தனது தந்தை ஜெயராமுடன் இணைந்து நடித்திருந்தார். தற்போது, இவர் குடும்பத்துடன் தமிழ்நாட்டின் வளசரவாக்கத்தில் வசிக்கிறார்.